laion/Wikipedia-Exotic huggingface dataset:
MVP של ה-MLS

תואר ה-MVP על שם לנדון דונובן הוא תואר המוענק מדי שנה לשחקן בעל התרומה הגבוהה ביותר לקבוצה בליגת ה-MLS. הזוכה בפרס נבחר על ידי עיתונאים, שחקני הליגה והנהלת הקבוצות. בין השנים 1996–2007 נקרא הפרס על שם חברת הונדה, נותנת החסות. בין השנים 2007 -2014 נקרא הפרס של שם חברת פולקסווגן. ב-15 בינואר 2015 שונה שם הפרס ונקרא על שם שחקן העבר בליגה לנדון דונובן לאות כבוד. די.סי. יונייטד היא הקבוצה ששחקניה זכו בפרס מספר הפעמים הגבוה ביותר (4 פעמים), בעוד ששחקנים מקבוצת ספורטינג קנזס סיטי ולוס אנג'לס גלאקסי זכו 3 פעמים. פרדרג רדוסבלייביץ', הידוע בכינוי "פרקי", הוא השחקן היחיד שזכה בתואר פעמיים (1997, 2003). Major League Soccer renames MVP award to honor Landon Donovan, Fox Sports.com, 15 January 2015
מנגבי הביצות

מנגבי הביצות (שם מדעי: Allenopithecus nigroviridis) הוא מין של קוף בעל זנב החי במערב אפריקה ומהווה מין יחידי בסוגו. קוף זה הוא בינוני בגודלו ומגיע לאורך 45–60 ס"מ ולמשקל 6 ק"ג בזכרים והנקבות קטנים מהם מעט. הם בעלי פרווה שעירה בצבע ירקרק-אפור והפנים אדמדמות. בדומה לרוב הקופים הם יודעים לטפס היטב וגם נוטים להיכנס למים ולשחות. הקופים הללו חיים במערב אפריקה ברפובליקה של קונגו וברפובליקה הדמוקרטית של קונגו בשטחי יערות וביצות והם מחפשים את מזונם במים ועל היבשה. כמו רוב הפרימטים הם אוכלי כל וניזונים מפירות, עלים, חרקים, תולעים וביצים. הם עלולים להיטרף על ידי עופות דורסים, נחשים ושיפמנזת הבונובו. הם גם ניצודים עבור בשרם אך הם לא בסכנה למרות זו ואף על פי שיערות הגשם בהם הם חיים מתמעטים. תוחלת חייהם בטבע מגיעה ל-23 שנה. מדיה וקבצים בנושא מנגבי הביצות בוויקישיתוף מנגבי הביצות, באתר ITIS (באנגלית) מנגבי הביצות, באתר NCBI (באנגלית) מנגבי הביצות, באתר Animal Diversity Web (באנגלית) מנגבי הביצות, בבסיס הנתונים ARKive (באנגלית) מנגבי הביצות, באתר האנציקלופדיה של החיים (באנגלית) מנגבי הביצות, באתר GBIF (באנגלית) מנגבי הביצות, באתר אנציקלופדיה בריטניקה (באנגלית) מנגבי הביצות באתר הרשימה האדומה של IUCN
קיפונג'י

קיפונג'י (שם מדעי: Rungwecebus kipunji) או מנגבי הרמות הוא מין של קוף אפריקני החי בין העצים ומזכיר בצורתו בבון קטן. הוא המין היחיד בסוגו והוא מצוי בסכנת הכחדה חמורה בטבע. קוף זה גולה בטבע רק ב-2003–2004 ונחשב למין עצמאי. הוא נחשב בעבר למין של מנגבי מהסוג Lophocebus או של מנגבי הביצות, אך בהמשך שייכו אותו לסוג לעצמאי. בדיקות גנטיות גילו שהוא גם קרובם הרחוק של קופי הבבון. קופים אלו קטנים וגודלם הממוצע 85–90 ס"מ כשמשקלם 10–16 ק"ג. לקופים אלה פרווה עבה בצבע אפור-חום או חום בהיר. בדרך כלל הפנים וכפות הידיים שחורים וקצה הזנב לבן. הזכר והנקבה דומים במאפייניהם. קוף זה נדיר מאוד בטבע וחי בעיקר בשמורת הטבע נדונדולו שטנזניה וכן בהרי רונגו ובשמורת הטבע קיטולו שקרובים אליהם. היערות בהם הם חיים מפוצלים עם תת-אוכלוסיות נפרדות בהם. הקופים התמעטו בגלל מספר פעולות לרבות טריפה, הרס מקום חיות וציד. הם עלולים להיטרף בטבע על ידי נמרים ועיטי כתר וכן להידבק במחלות שונות. המקומיים גם צדים אותם לבשר או להרחקתם מיבוליהם אך עיקר הפגיעה היא בעקבות פעולות האדם הלבן הכורת עצים לשם ייצור עץ ולפחם. מצב השימור שלהם כיום הוא "סכנת הכחדה קריטית". מדיה וקבצים בנושא קיפונג'י בוויקישיתוף קיפונג'י, באתר ITIS (באנגלית) קיפונג'י, באתר NCBI (באנגלית) קיפונג'י, באתר Animal Diversity Web (באנגלית) קיפונג'י, בבסיס הנתונים ARKive (באנגלית) קיפונג'י, באתר האנציקלופדיה של החיים (באנגלית) קיפונג'י, באתר GBIF (באנגלית) קיפונג'י, באתר אנציקלופדיה בריטניקה (באנגלית) קיפונג'י באתר הרשימה האדומה של IUCN
בבון דובי

בבון דובי (שם מדעי: Papio ursinus) או בבון הכף הוא מין של בבון החי בדרומה של אפריקה בסוונות וערבות עשב או ביצות. משך הריון שלו הוא כ-186 ימים. הבבון הדובי הוא אחד מהקופים בעלי הזנב הגדולים ביותר ומשקלו 21–45 ק"ג בזכרים ו-12–25 ק"ג בנקבות. אורכם הממוצע 0–115 ס"מ והזנב מגיע ל-45–84 ס"מ. כמו רוב הבבונים גם בבונים אלה בעלי פרווה אפורה ועבה, בעיקר סביב הלחיים אך לא על הפנים הכהות והם בעלי ניבים ארוכים וחוטם מוארך כמו של כלב. הבבונים יודעים לטפס בזריזות לענפים גבוהים ויודעים לקפץ בין העצים, אם כי פחות משאר הקופים. הם חיים בעיקר על הקרקע בסביבות שונות ומרובות: יערות, סוואנות, ביצות ורמות ואפילו במדבר קלהרי או ברמות דראקנסברג. הם ישנים בלילות בעיקר על צוקים בהם ישנם מאות בבונים. המבנה החברתי שלהם מורכב מזכרים תקיפים ומבוגרים, נקבות רבות וצאצאים צעירים. בראש הזכרים עומד זכר דומיננטי המקיים קואליציית זכרים המרתיעה יריבים ומעמדה נשאר קבוע בדרך כלל עד שקורה משהו למנהיג או שמגיע יריב חזק יותר. הנקבות כנועות כלפי הזכרים ונקבה חצופה עלולה להינשך על ידם. המריבות ביניהם עלולות להסתיים לעיתים בפציעות חמורות מהניבים אך הם נדירות מאוד. הבבונים הם אוכלי כל הניזונים מטווח רחב של מזון מפירות ופטריות שונים ועד זרעים עשבים וחרקים וכן נבלות וביצים. הריגה של חולייתן גדול היא מקרה נדיר אם כי לעיתים הם טורפים צבאים צעירים ובמקרה אחד אפילו תינוק אנושי. עם זאת בדרך כלל הם בורחים כשמתקרב אליהם בן אדם. כמה בבונים חיים בקרבה לחופי הר השולחן וניזונים ממאכלים שהשפל מביא עמו מהים. הם נטרפים על ידי נמרים, אריות, צבועים ותנינים והקטנים גם על ידי ברדלסים, פיתונים או עופות דורסים כמו עיט לוחם. בעת סכנה הם קופצים אל העצים או מתגייסים לתקוף את היריב אם הוא קטן מספיק, דבר היכול להניס נמרים ואפילו אריות רעבים. Papio ursinus ursinus - נפוץ בדרומה של דרום אפריקה Papio ursinus griseipes - נפוץ בצפונה של דרום אפריקה ודרום זמביה Papio ursinus raucana - נפוץ מנמיביה עד אנגולה מדיה וקבצים בנושא בבון דובי בוויקישיתוף בבון דובי, באתר ITIS (באנגלית) בבון דובי, באתר NCBI (באנגלית) בבון דובי, באתר Animal Diversity Web (באנגלית) בבון דובי, בבסיס הנתונים ARKive (באנגלית) בבון דובי, באתר האנציקלופדיה של החיים (באנגלית) בבון דובי, באתר GBIF (באנגלית) בבון דובי, באתר אנציקלופדיה בריטניקה (באנגלית) בבון דובי באתר הרשימה האדומה של IUCN
בבון ירוק

בבון ירוק או בבון גינאה (שם מדעי: Papio papio) הוא מין של קוף בעל זנב מהסוג בבון החי במערב אפריקה הבבון חי במערב אפריקה ביערות בגינאה, סנגל, גמביה, דרום מאורטניה ומערב מאלי. הוא חי ביערות לחים וגם יבשים ולעיתים בסוואנות וערבות עשב שיחיות. משקלו 13–26 ק"ג. הוא בעל שיער אדמדם ומעט חום וכן רעמה חומה-זהובה עם פנים כהות בעלי חוטם מוארך. הוא חי על הקרקע וישן על העצים בלילה. הבבונים חיים בלהקות היכולות להכיל עד 200 פרטים ובראשם בבון זכר דומיננטי, סביבו זכרים חזקים וכן נקבות עם צאצאים. המלחמות הפנימיות ביניהם עלולים להסתיים בפצעים חמורים בגלל ניביהם הארוכים. הבבונים הם אוכלי כל וניזונים מפירות, ירקות, עשבים, זרעים, פטריות, חרקים, ביצים חולייתנים קטנים ולמעשה כל מה שהם משיגים בשטח. מצב השימור של בבונים אלה מוגדר קרוב לסיכון עקב צמצום היערות בהם חיה אוכלוסייתם הקטנה. מדיה וקבצים בנושא בבון ירוק בוויקישיתוף בבון ירוק, באתר ITIS (באנגלית) בבון ירוק, באתר NCBI (באנגלית) בבון ירוק, באתר Animal Diversity Web (באנגלית) בבון ירוק, בבסיס הנתונים ARKive (באנגלית) בבון ירוק, באתר האנציקלופדיה של החיים (באנגלית) בבון ירוק, באתר GBIF (באנגלית) בבון ירוק באתר הרשימה האדומה של IUCN
בבון צהוב

בַּבּוּן צָהוב (שם מדעי: Papio cynocephalus) הוא מין של קוף בעל זנב מהסוג בבון החי בדרומה של אפריקה. במין זה שני תת-מינים: Papio cynocephalus cynocephalus Papio cynocephalus ibeanus בעבר סווג בבון קינדה (Papio kindae) לאותו מין אך הוא הועבר למין עצמאי. בבון זה בעל פרווה חומה-זהבהבה שנתנה לו את השם והוא בעל גוף רזה יותר מקרוביו ורעמה קטנה יחסית. אורכו 84 ס"מ בזכרים ו-60 ס"מ בנקבות ואורך הזנב כמעט כאורך הגוף. משקלם 12–25 ק"ג בממוצע. הלסת מעוגלת יותר משאר הבבונים, אם כי החוטם מוארך והפנים כהות. הם יודעים לזנק ולקפוץ בין העצים. הבבונים חיים בלהקות ברחבי הסוואנה של מרכז אפריקה הדרומית מקניה וטנזניה עד זימבבואה, ובוצוואנה. הבבונים חיים על הקרקע, אם כי הם ישנים על עצים, וחיים בחבורות המונות עד 200 פרטים. הם אוכלי כל הניזונים בעיקר מעשב, פירות וחרקים אך גם מבשר של נבלות ושל חולייתנים קטנים שונים. במרכז הלהקות עומדת "קואליציית" זכרים דומיננטיים המגינים על הלהקה מטורפים כמו אריות ונמרים וכן מבבונים יריבים. הם נלחמים באכזריות ועלולים לפצוע קשה אחד את השני תוך כדי קרב. התושבים המקומיים נוהגים להרוג בבונים הפולשים לשדותיהם וחלק צדים אותם למאכל, אך האוכלוסיות שלהם לא נפגעות מכך. מדיה וקבצים בנושא בבון צהוב בוויקישיתוף בבון צהוב, באתר ITIS (באנגלית) בבון צהוב, באתר NCBI (באנגלית) בבון צהוב, באתר Animal Diversity Web (באנגלית) בבון צהוב, בבסיס הנתונים ARKive (באנגלית) בבון צהוב, באתר האנציקלופדיה של החיים (באנגלית) בבון צהוב, באתר GBIF (באנגלית) בבון צהוב באתר הרשימה האדומה של IUCN מילון בעלי חיים: נכר (תשל"ב), 1972, באתר האקדמיה ללשון העברית
מנגבי אפור-לחיים

מנגבי אפור-לחיים (שם מדעי: Lophocebus albigena) הוא מין של קוף בעל זנב מהסוג מנגבי מצוייץ החי ביערות מרכז אפריקה. התפוצה של קוף זה משתרעת מקמרון עד גבון. הם מזכירים בצורתם בבונים קטנים ושעירים עם פרווה שחורה כמעט לגמרי אף על פי שאזור החזה זהוב והפנים גם כהות. קופים אלה שוכנים בעיקר בין הענפים של היער. אורכם הממוצע 40–100 ס"מ ומשקלם 1–4 ק"ג. הם אוספים מזון מקרקעית היער אך גם מבין הענפים. הם ניזונים בעיקר מפירות כמו התאנה ומירקות וגם מחרקים, פרחים ועלים. הם חיים בלהקות המונות 5–30 פרטים ובראשם זכר בודד או כמה זכרים. הצעירים פורשים מהלהקה שלה בגיל צעיר ומחפשים להקה אחרת. הם הרבה יותר רגועים מקרוביהם הבבונים ויכולים לחיות בשטח מספק יחד עם נחלה שכינה. למין זה 3 תת-מינים: Lophocebus albigena albigena Lophocebus albigena johnstoni Lophocebus albigena osmani בנוסף אליהם המנגבי האוגנדי (L. ugandae) בעבר נחשב לתת-מין של מנגבי אפור-לחיים אך בדיקת הגולגולות הובילה למסקנה שהוא מין עצמאי. מדיה וקבצים בנושא מנגבי אפור-לחיים בוויקישיתוף מנגבי אפור-לחיים, באתר ITIS (באנגלית) מנגבי אפור-לחיים, באתר NCBI (באנגלית) מנגבי אפור-לחיים, באתר Animal Diversity Web (באנגלית) מנגבי אפור-לחיים, באתר האנציקלופדיה של החיים (באנגלית) מנגבי אפור-לחיים, באתר GBIF (באנגלית) מנגבי אפור-לחיים באתר הרשימה האדומה של IUCN
קולובוס אנגולה

קולובוס אנגולה (שם מדעי: Colobus angolensis) הוא מין של קוף בעל פווה שחורה לבנה, החי ביערות הגשם של אפריקה. קוף זה הוא בעל פרווה עבה ושחורה עם פסים לבנים לאורך קצה הכתפיים ומעלה עד לשערות הארוכות המקיפות את הראש הכהה. הם מגיעים לאורך 50–70 ס"מ ולמשקל 9–20 ק"ג. הזנב יכול להגיע לאורך 75 ס"מ. הקולובוס חי ביערות שפילה טרופיים וגם ביערות הרים הקרובים לחוף. הפרטים החיים באזורים קרים בעלי פרוות עבות יותר. הם חיים מדרום ועד צפון מזרח נהר הקונגו במדינות סביבה: הרפובליקה של קונגו, הרפובליקה הדמוקרטית של קונגו, הרפובליקה המרכז אפריקאית, קמרון, דרום סודאן, טנזניה וזמביה ונמצאים גם ברוונזורי, בורונדי ואוגנדה. הם חיים גם במזרח אפריקה בהרים מבודדים מקניה עד טנזניה. הם אינם נפוצים דרומה יותר והם נדירים אפילו במדינת אנגולה, על שמה נקרא המין. מינים אלה צמחוניים כמעט לגמרי וניזונים בעיקר מעלי עצים וגם מפירות שונים וזרעים. האוכלוסיות במזרח טנזניה אוכלות בעיקר פירות עסיסיים. הם עצמם עלולים להיטרף על ידי עופות דורסים, שימפנזות ונמרים. מדיה וקבצים בנושא קולובוס אנגולה בוויקישיתוף קולובוס אנגולה, באתר ITIS (באנגלית) קולובוס אנגולה, באתר NCBI (באנגלית) קולובוס אנגולה, באתר Animal Diversity Web (באנגלית) קולובוס אנגולה, בבסיס הנתונים ARKive (באנגלית) קולובוס אנגולה, באתר האנציקלופדיה של החיים (באנגלית) קולובוס אנגולה, באתר GBIF (באנגלית) קולובוס אנגולה באתר הרשימה האדומה של IUCN
קוף ורווט

קוף ורווט (שם מדעי: Chlorocebus pygerythrus) הוא מין של קוף קטן מהסוג קוף ירוק החי בסוואנות של אפריקה. קופי הוורווט מגיעים לאורך של 50 ס"מ לזכרים ו-40 ס"מ לנקבות ומשקלם 3.9–8 ק"ג בממוצע. הם בעלי פרווה אפורה על הגב ולבנה מהבטן. קצה הראש חום והפנים כהות. זנבם ארוך והם משתמשים בו בשביל לטפס על עצים. קופים אלה חיים בסוואנות וניזונים על פני הקרקע מזרעים שונים, פירות, חרקים ויצורים קטנים נוספים. הם חיים בחבורות שיכולות להגיע ל-70 פרטים ונשארים באזורי עצים למקרה שטורף יתקרב. הקופים משתמשים בשפה ייחודית בשביל להזהיר את חבריהם והם משתמשם באזעקה ייחודית לכל טורף. לקופים ישנם טורפים רבים והם מקיימים קריאה מיוחדת לארבעה מסוגי הטורפים העיקריים שלהם: נמרים, עיטים, נחשי פיתון ובבונים. הם מקיימים קריאה מיוחדת לכל טורף האומרת גם כיצד להימלט, למשל ברגע שתוקף עיט הם נמלטים אל הענפים הנמוכים שם העיט לא מצליח לחדור. כל הקופים מבינים איש את שפת רעהו כבר מילדות והם אף פעם לא מתבלבלים בפירוש האזעקה. ישנם 5 תת-מינים: C. p. excubitor C. p. hilgerti C. p. nesiotes C. p. pygerythus C. p. rufoviridi קוף ורווט אוכל בפארק הלאומי קרוגר מדיה וקבצים בנושא קוף ורווט בוויקישיתוף קוף ורווט, באתר ITIS (באנגלית) קוף ורווט, באתר NCBI (באנגלית) קוף ורווט, באתר Animal Diversity Web (באנגלית) קוף ורווט, בבסיס הנתונים ARKive (באנגלית) קוף ורווט, באתר GBIF (באנגלית) קוף ורווט באתר הרשימה האדומה של IUCN
גנון כחול

גנון כחול וכן גנון לבן סנטר (שם מדעי: Cercopithecus mitis) הוא מין של קוף בינוני מסוג גנון החי ברחבי אפריקה. הגנון הוא בעל פרווה אפורה עם שערות לבנות ולעיתים חום-זית. הפנים בעלות שערות כחולות מהם קיבל את שמו והוא בעל ציצה זהובה מעט, פנים כהות, אף כחלחל וגפיים וזנב כהים. אורכו של הגנון 50–65 ס"מ ומשקלו הממוצע 4 ק"ג בנקבות ו-8 ק"ג בזכרים. גנון זה נפוץ יחסית והוא חי ביערות לחים וכן ביערות במבוק באזורים לחים ברחבי אפריקה המרכזית והמזרחית מאזור הבקע הסורי-אפריקני בצפון עד לאנגולה וזמביה בדרום. הוא יורד לקרקע לעיתים נדירות ומבלה את זמנו בין העצים. הוא ניזון בעיקר מעלים, פירות וחרקים וכן מחלקי צמחים אחרים או מזון מהחי. הם חיים בחבורות של 10–40 פרטים המובלות על ידי זכר ראשי וקבוצת נקבות וצאצאים תחתיו. הזכרים הצעירים עוזבים בהתבגרם את החבורה ומנסים להקים להקה אחרת. הלהקות ידידותיות מאוד אחת לשנייה וחבריה משחקים אחד עם השני, פולים מעליהם כינים ומשחקים איתם. הקטנים משחקים יותר מהבוגרים אך גם אלה יודעים לשחק בין עצמם. עם זאת הם יעשו את זה רק עם בוגרים אחרים. הקופים מאוימים על ידי נמרים, אריות, עיטי כתר, שימפנזות ונחשים גדולים והם עומדים על המשמר בחיפוש אחריהם. מהרגע שזקיף משמיע אזעקה כולם בורחים לעבר הענפים או אם הטורף הוא עיט, יורדים לעבר שיחים נמוכים וקוצניים. פעילת האזעקה שלהם מועילה למספר עופת כמו הקלאו החיים חברתם. הם מסתובבים גם עם מינים אחרים של קופי גנון או עם קופי קולובוס. הגנונים אינם בסכנה אך היערות בהם הם שוכנים עלולים להיפגע וכן הבאת מיני עצים לא ילידים פוגעים גם הם ביער. סכנה נוספת נגרמת מצייד לא חוקי או מילידים הצדים לשם מזון. לגנון הכחול שבעה תת-מינים, חלקם נמצאים במחלוקת: Cercopithecus mitis mitis Cercopithecus mitis heymansi Cercopithecus mitis stuhlmanni Cercopithecus mitis elgonis Cercopithecus mitis botourlinii Cercopithecus mitis opitsthosticus Cercopithecus mitis schoutedeni המינים גנון אסקניוס (Cercopithecus ascanius), גנון סייקס (Cercopithecus albogularis), גנון דוגטי (Cercopithecus doggetti) וגנון זהוב נחשבו בעבר כתת-מינים של גנון כחול. מדיה וקבצים בנושא גנון כחול בוויקישיתוף גנון כחול, באתר ITIS (באנגלית) גנון כחול, באתר NCBI (באנגלית) גנון כחול, באתר Animal Diversity Web (באנגלית) גנון כחול, בבסיס הנתונים ARKive (באנגלית) גנון כחול, באתר האנציקלופדיה של החיים (באנגלית) גנון כחול, באתר GBIF (באנגלית) גנון כחול, באתר הרשימה האדומה של IUCN גנון כחול באתר הרשימה האדומה של IUCN מילון בעלי חיים: נכר (תשל"ב), 1972, באתר האקדמיה ללשון העברית
גנון דיאנה

גנון דיאנה או גנון לבן־סנטר (שם מדעי: Cercopithecus diana) הוא מין של קוף מסוג גנון החי ביערות מערב אפריקה. אורכו של הגנון 40–55 ס"מ, זנב באורך 50–75 ס"מ ומשקלו 4–7 ק"ג כשהזכרים גדולים מהנקבות. הגנונים הם קופים בעלי פנים ושערות חזה צבעוניים ובולטים. גנון דיאנה הוא בעל פרווה שחורה או אפורה כהה עם חזה בצורת חצי סהר בצבע צהוב בהיר, פנים אפורות עם זקן לבן וציצה קדמית דמוית "קוצים". הם בעלי בית שחי ופס על הירך לבנים אבל שאר פלג הגוף האחורי הוא חום-אדמדם. הגנונים נפוצים בטבע רק ביערות מערב אפריקה מסיירה לאון עד חוף השנהב. הם חיים על עצים ביערות גשם ויערות הרריים ויורדים לעיתים נדירות. הם פעילי יום שבלילות מעפילים לעבר החופה ושם נחים, אם כי הם לא בונים קנים. מזונם כמו רוב הקופים הוא מגוון וכולל עלים וזרעים וכן פירות טרופיים שונים וגם חרקים. לעיתים הם אוכלים גם יצורים יותר גדולים כמו בעלי חוליות קטנים. הם עצמם פגיעים למתקפות של עיטים, נמרים ונחשים גדולים. לעיתים גם שימפנזות צדות גנונים איטיים. הגנונים חיים בחבורות שעומדות על המשמר וכשהם רואים טורף הזקיף משמיע אזעקה התלויה בסוג הטורף. הקריאות שלהם עוזרות למינים אחרים לברוח ולכן ישנם מספר עופות כמו הקלאו המסתובבים בקרבתם. האיומים הגדולים ביותר על הגנון הם מצד האדם, בעיקר מציד ומכריתת יערות הגשם. לעיתים הם גם נדבקים ממחלות קשות המועברות מידי אנשים, מה שגם מוריד את אוכלוסייתם. מדיה וקבצים בנושא גנון דיאנה בוויקישיתוף גנון דיאנה, באתר ITIS (באנגלית) גנון דיאנה, באתר NCBI (באנגלית) גנון דיאנה, באתר Animal Diversity Web (באנגלית) גנון דיאנה, בבסיס הנתונים ARKive (באנגלית) גנון דיאנה, באתר האנציקלופדיה של החיים (באנגלית) גנון דיאנה, באתר GBIF (באנגלית) גנון דיאנה, באתר אנציקלופדיה בריטניקה (באנגלית) גנון דיאנה באתר הרשימה האדומה של IUCN
גנון רולוואי

גנון רולוואי (שם מדעי: Cercopithecus roloway) הוא מין של קוף מסוג גנון החי ביערות מערב אפריקה. הוא נחשב לעיתים לתת-מין של גנון דיאנה. הגנון מזכיר את קרוביו אבל בעל זקן ארוך ולבן וראש שחור כמעט לגמרי. הפרווה שחורה או אפורה כהה עם שערות חזה גדולות ולבנות וכן בית שחי, זקן וציצת ראש לבנים ופלג גוף אחורי חום-אדמדם. אורכו 40–55 ס"מ, הזנב מגיע ל־50–75 ס"מ ומשקלו מגיע ל־4–7 ק"ג. הגנונים חיים ביערות הגשם של מערב אפריקה בין הנהרות ססנדרה ופרא שבחוף השנהב וגאנה. הם קופים פעילי יום החיים בין העצים ויורדים לעיתים נדירות. בלילות הם ישנים על ענפים גבוהים. הם יצורים חברותיים הנעים יחדיו בחבורות של 15–30 פרטים ומתפזרים בשטח לאכול. הם אוכלי כל וניזונים בעיקר מפירות וחרקים בתוספת עלים, פרחים, זרעים וביצים. הם אוכלים חלקי צמחים מיותר מ-130 מינים שונים ביער, כולל מטפסים ואפיפיטים. הם חיים בלהקות בראשות כמה זכרים שסביבם עד 10 נקבות עם צאצאים. הזכרים הצעירים כשהם מתבגרים עוזבים להקים להקה משלהם אך הנקבות נשארת בלהקה בבגרותם. תוחלת חייהם בטבע היא עד 20 שנה ובשבי עד 30 שנה. הגנונים עלולים להיטרף על ידי נמרים, עיט כתר ונחשים גדולים. הם שומרים מענף גבוה ופולטים אזהרה כשהם מבחינים באויב. מדיה וקבצים בנושא גנון רולוואי בוויקישיתוף גנון רולוואי, באתר ITIS (באנגלית) גנון רולוואי, באתר NCBI (באנגלית) גנון רולוואי, באתר Animal Diversity Web (באנגלית) גנון רולוואי, באתר האנציקלופדיה של החיים (באנגלית) גנון רולוואי, באתר GBIF (באנגלית) גנון רולוואי באתר הרשימה האדומה של IUCN
אבה (פירושונים)

האם התכוונתם ל... אבה – עיר בניגריה אבה (הונגריה) – עיר בהונגריה אגם אבה – אגם מלח על הגבול בין אתיופיה לג'יבוטי מערת אבה – מערת קבורה מתקופת החשמונאים אישים: ארנסט אבה – פיזיקאי גרמני ג'וזפה צ'זארה אבה – פטריוט וסופר איטלקי נובויוקי אבה – מראשי ממשלת יפן שינזו אבה – מראשי ממשלת יפן אבא אב
סקאי (פירושונים)

האם התכוונתם ל... השמיים (Sky באנגלית). Google Sky – שירות רשת חינמי של חברת גוגל המציג תמונות של החלל החיצון. קרן השקעות סקיי – קרן השקעות פרטיות ישראלית. סקאי – האי הגדול והצפוני ביותר מבין האיים ההברידיים הצפוניים בסקוטלנד. סקאי (אריג) (Skai) – חומר המשמש תחליף דמוי עור במגוון שימושים. סקאיי – (SKYY) – וודקה המיוצרת בארצות הברית. אמצעי תחבורה סאטורן סקיי – מכונית ספורט רודסטר פתוחה מתוצרת חטיבת תאגיד סאטורן (אנ') מבית ג'נרל מוטורס, אשר יוצרה בין השנים 2009–2006 בארצות הברית. סקאי איירליינס – הייתה חברת תעופה טורקית. מוזיקה סקאי (להקה) (אנ') – להקת רוק אינסטרומנטלי. רון נשר – זמר ישראלי המכונה Sky. תקשורת וטלוויזיה סקיי ניוז – ערוץ חדשות בריטי. Sky UK – חברת טלוויזיה בריטית. סקיי (סדרת טלוויזיה) – סדרת טלוויזיה ישראלית לנוער מסוגת דרמת-מדע בדיוני שנוצרה ונכתבה על ידי היוצרים גיורא חמיצר ונועה פניני. ספורט קבוצת סקיי – קבוצת רכיבה מקצוענית בריטית. שיקגו סקיי – קבוצת כדורסל אמריקאית המשחקת בליגת כדורסל הנשים WNBA.
פיצויי מלחמה

פיצויי מלחמה הם פיצויים המשולמים על ידי צד אחד או יותר ליתר הצדדים לאחר מלחמה בין הצדדים. הפיצויים מיועדים לפצות על נזקים והוצאות ובדרך כלל מוכתבים על ידי המנצחים למנוצחים. הפיצויים יכולים לבוא לידי ביטוי בתשלומים או בהעברת בעלות על טובין, אך לא בהעברת ריבונות על טריטוריות. הנוהג לחייב מנוצחים בפיצויי מלחמה קיים עוד מימי קדם, אלכסנדר מוקדון גבה פיצויי מלחמה וקרתגו שילמה לרפובליקה הרומית פיצויי מלחמה לאחר המלחמות הפוניות. תשלום פיצויי מלחמה מוטל רק כשיש צד מנצח וצד מנוצח, אם אין הכרעה ברורה, כמו במלחמת איראן–עיראק, לא נקבעו תשלומי פיצויי מלחמה, למרות שהיו נזקי מלחמה גדולים מאוד. בהסכם שימונוסקי סין המובסת נאלצה לשלם פיצויים ליפן ולוותר לטובתה על האי פורמוזה ועל חצי-האי ליאודונג(אנ'), שנמצא מדרום למנצ'וריה. בנוסף, הסכימה סין לקבל את התנאי היפני להכיר בעצמאות קוריאה. אחרי מלחמת צרפת–פרוסיה, על פי תנאי הסכם פרנקפורט (1871)(אנ') צרפת המובסת נאלצה להעביר לגרמניה את מחוז אלזס-לורן ולשלם פיצויים בגובה של 5 מיליארד פרנק. הכוחות הגרמניים נשארו בחלקים של צרפת עד שהתשלום האחרון של השיפוי שולם בספטמבר 1873, (לפני המועד המתוכנן). אחרי מלחמת העולם הראשונה הוטל על גרמניה תשלום פיצויים כבדים, שגרמו לאינפלציה חריפה ולעליית רגשות לאומיים שהובילו לעליית המפלגה הנאצית לשלטון. בנוסף להם הוטלו בחוזה ברסט-ליטובסק תשלומי פיצויי מלחמה על רוסיה, אולם סעיף זה בחוזה בוטל באופן חד-צדדי על ידי הממשלה הבולשביקית זמן קצר לאחר מכן, ובהסכם רפאלו (1922) הדרישה לפיצויים בוטלה רשמית. ובחוזה ניי הוטל על בולגריה לשלם פיצויים לרומניה, לממלכת יוגוסלביה וליוון. פיצויי מלחמה בלקסיקון כלכלה וסטטיסטיקה, באתר מעות פיצויי מלחמה, באתר אנציקלופדיה בריטניקה (באנגלית) פיצויי מלחמה, דף שער בספרייה הלאומית חניבעל ברקה
לענה שיחנית

לענה שיחנית (שם מדעי: Artemisia arborescens; ידועה גם בעברית (מתעתיק ערבי) כשיבא או שיבה) הוא מין של לענה, הגדל בר באזורי המזרח התיכון ובכלל זה ארץ ישראל, ועליו משמשים כתבלין מוסף לחליטות תה. לענה שיחנית היא שיח בגובה של כ-50 ס"מ או מעט יותר, המורכב מגבעולים רבים ועגולים עם קליפה דקה הנקלפת בקלות. העלים גזורים עם שפת עלה מפורצת, צבע כסוף כחלחל ולהם ריח וטעם חזק ומריר. הפרחים הם קרקפות קטנות הפורחים בגוון צהוב. הלענה השיחנית מואבקת על ידי דבורים. הלענה השיחנית גדלה בר בצפון הארץ, ויש מקורות הטוענים כי היא פליטת תרבות שהובאה מאירופה בימי הצלבנים. היא מגודלת בכל הארץ בגינות כצמח תבלין ומשגשגת היטב באדמה קלה ומנוקזת היטב. לענה שיחנית היא אלרגנית לפי הספרות הבוטנית. מדיה וקבצים בנושא לענה שיחנית בוויקישיתוף לענה שיחנית, באתר NCBI (באנגלית) לענה שיחנית, באתר האנציקלופדיה של החיים (באנגלית) לענה שיחנית, באתר צמח השדה לענה שיחנית, באתר צמחיית ישראל וסביבתה לענה שיחנית, באתר Tropicos (באנגלית) לענה שיחנית, באתר GBIF (באנגלית) לענה שיחנית, באתר The Plant List (באנגלית) לענה שיחנית, באתר IPNI (באנגלית)
זסלון (יחידה)

יחידת "זסלון" למטרות מיוחדות (ברוסית: Отряд специального назначения «Заслон»; רשמית מכונה בשם "מחלקה 7 של שירות ביון החוץ של רוסיה") היא יחידת עילית בסוכנות הביון הרוסית שהוקמה במרץ 1997 על פי צו נשיאותי חשאי של בוריס ילצין שהסמיך את ראש המודיעין להפעיל יחידת עילית מעבר לגבולות המדינה. אין מידע רב זמין על אופי היחידה והיא ידועה כחשאית מאוד אך מהמעט שפורסם ידוע כי היחידה החלה לפעול בשנת 1998 והיא כפופה למרכז לביטחון פנים של סו"ר ובין מטרותיה מהווים: אבטחת נציגויות דיפלומטיות של רוסיה בחו"ל, אבטחת דיפלומטים ואישים בכירים בעת ביקורם באזורי סכסוך ומבצעי פינוי אזרחים רוסיים משטחי מחלוקת. זאת יחידת עילית רוסית העוסקת בטיפול במצבי בני ערובה רגישים מחוץ למדינה, תגובה להשתלטויות עוינות על מתקנים ממשלתיים מחוץ לרוסיה וכאמור אבטחת בכירים בביקור באזורי סכסוך. היחידה מהווה ליורשת יחידת זניט של הקג"ב שפעלה במלחמת אפגניסטן בשנת 1979 ויחידת וימפל, שפעלה בעבר תחת הקג"ב וביצעה משימות חשאיות בחו"ל החל משנת 1983 ועד לשנות ה-90, עת הוכפפה לפס"ב. האגף לפעולות מיוחדות שירות הביטחון הדיפלומטי שירות הביטחון הפדרלי קג"ב סו"ר סוכנויות הידיעות‏, דיווח: רוסיה שלחה לסוריה לוחמי יחידות עלית מאוקראינה, באתר וואלה, 24 באוקטובר 2015 אתר הכוחות המיוחדים הרוסיים ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
אידה (אסטרואיד)

אידה (שם מלא: 243 אידה; באנגלית: 243 Aida) הוא אסטרואיד ממשפחת קורוניס שנמצא בחגורת האסטרואידים. התגלה ב-29 בספטמבר 1884 על ידי האסטרונום האוסטרי יוהאן פאליזה ונקרא על-שם הנימפה מהמיתולוגיה היוונית שגידלה את זאוס בכרתים. אידה מקוטלג כאסטרואיד מסוג S, שהוא הנפוץ ביותר בחלק הפנימי של חגורת האסטרואידים, הקרוב למאדים. ב-28 באוגוסט 1993 ביקרה אותו הגשושית גלילאו בדרכה לצדק. היה זה האסטרואיד השני בו ביקרה חללית והראשון שנמצא לו אסטרואיד אחר כלווין טבעי - דקטיל (אנ'). ככל האסטרואידים בחגורה, מסלולו נמצא בין מאדים לצדק. זמן ההקפה הוא 4.84 שנים וזמן הסיבוב 4.63 שעות. קוטרו הממוצע הוא 31.4 ק"מ. הוא מורכב כנראה משני גופים שמימיים הקרויים אזור 1 ואזור 2 וביניהן 'מותן'. צורתו מאורכת ואיננה צורה גאומטרית פשוטה. פניו הן בין המצולקות ביותר במערכת השמש על ידי מכתשים בגדלים וגילאים שונים. משום כך הן מכוסות רגולית בעומק הנע בין 50 ל-100 מטר. הרכב הרגולית הוא סוגי סיליקט: אוליבין ופירוקסן. מכתשים מפגיעות נוספות בעתיד ייווצרו בהכרח על מכתשים קיימים. ירחו של אידה, דקטיל, התגלה על ידי אן הַרץ', חברה בצוות שבדק את התמונות ששידרה גלילאו. הוא נקרא על שם הדמויות המיתולוגיות היווניות, הדאקטילים (אנ'), ששכנו בהר אידה. מסלולו סביב אידה לא הוגדר במדויק, אך מגבלות פיזיקליות של מסלולו האפשרי אפשרו לקבוע באופן גס את צפיפותו. כך התגלה שהוא חסר מינראלים מתכתיים. דקטיל ואידה חולקים מאפיינים רבים ולכן נראה שיש להם מוצא משותף. לאור הנתונים מגלילאו, נמדדה המסה של אידה וגדלה ההבנה באשר לגאולוגיה של אסטרואידים מסוג S. מהממצאים אפשר להסיק שאסטרואידים אלה הם המקור למטאוריטים כונדריטיים (מטאוריטים העשויים מסלע ראשוני ולא מפחמן או מתכת). מדיה וקבצים בנושא אידה בוויקישיתוף ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
פרופנול

האם התכוונתם ל... 1-פרופנול – מולקולת כוהל ראשוני המכילה שלושה אטומי פחמן 2-פרופנול (מכונה גם איזופרופנול) - מולקולת כוהל שיניוני המכילה שלושה אטומי פחמן